সাংবাদিক সম্মেলন: বিয়ানীবাজার সমিতিতে সৃষ্ট পরিস্থিতিতে ‘সচেতন বিয়ানীবাজারবাসী’র ব্যানারে গত ১৭ আগষ্ট বৃহস্পতিবার বিকেলে আয়োজিত এক সাংবাদিক সম্মেলনে সমিতির সঙ্কট নিরসনে তিন দফা দাবী উত্থাপন করা হয়েছে। সিটির ওজনপার্কস্থ রোজ গার্ডেন রেষ্টুরেন্টে আয়োজিত সাংবাদিক সম্মেলনে লিখিত বক্তব্য পাঠ করেন সমিতির সাবেক সাধারণ সম্পাদক খসরুজ্জামান খসরু। এসময় উপস্থিত সাংবাদিকদের বিভিন্ন প্রশ্নের উত্তর দেন সাবেক উপদেষ্টা একলিমুজ্জামান নুনু ও সাবেক সহ সভাপতি মোজাহিদুল ইসলাম সহ আব্দুস সামাদ ও মিসবাহ আবদীন।